stanford-oval/wikipedia huggingface dataset:
Jane’s Addiction
Historiaa > Toinen jälleenliittyminen ja The Great Escape Artist (2008–)

Vuonna 2008 yhtye palasi kokoon. Samana vuonna yhtye esiintyi NME musiikkigaalassa ja on maininnut palaavansa konserttilavoille. Tällä kertaa myös alkuperäisbasisti Avery oli mukana. Yhtye nauhoitti nopeasti kappaleet ”Whores” ja ”Chip Away” uudestaan. Jälkimmäistä ei oltu koskaan nauhoitettu studiossa. Sen jälkeen yhtye lähti kiertueelle Trent Reznorin ja Nine Inch Nailsin kanssa. Kiertueen jälkeen ilmestyi kokoelma A Cabinet of Curiosities. Vuonna 2010 Avery ilmoitti jättävänsä yhtyeen. Hänen tilalleen yhtyeeseen tuli entinen Guns N’ Roses -yhtyeen basisti Duff McKagan. Hänen oli alun perin tarkoitus olla vain väliaikainen korvaaja, mutta jäi yhtyeeseen. Toukokuussa 2010 oli McKaganin ensimmäinen live-esiintyminen yhtyeen kanssa, kun yhtye esitti kappaleen "Soulmate" Cinco de Mayo -konsertissa Hollywoodissa.
McKagan kuitenkin jätti yhtyeen samana vuonna. Hänet korvasi Dave Sitek. Yhtye levytti uuden basistin ja tuottaja Rich Costeyn kanssa albumin The Great Escape Artist. Albumi julkaistiin lokakuun puolivälissä 2011. Vaikka Sitek soittaakin albumilla, hän ei soita yhtyeen kiertueella, vaan hänet korvaa Chris Chaney.
Jäsenet > Nykyiset jäsenet

Perry Farrell - laulu (1985–)
Dave Navarro - kitara (1986–)
Stephen Perkins - rummut (1986–)
Chris Chaney - basso (2002—2004, 2011–)
Dave Sitek - basso (2010–)
Muut
Eric Avery - basso (1985–1991)
Chris Brinkman - kitara (1985–1986)
Matt Chaikin - rummut (1985–1986)
Ed - kitara (1986)
Martyn LeNoble - basso (2000–2002)
Duff McKagan - basso (2010)
Diskografia > Studioalbumit

Nothing’s Shocking (23. elokuuta 1988) 2x platinaa
Ritual de lo Habitual (21. elokuuta 1990) 2x platinaa
Strays (22. heinäkuuta  2003) kultaa
The Great Escape Artist, (18. lokakuuta 2011)
Diskografia > Live- ja kokoelma-albumit

Jane’s Addiction (1987)
Live and Rare (1991)
Kettle Whistle (1997)
Up From the Catacombs: The Best of Jane’s Addiction (2006)
Muumit ja suuri tuhotulva

| Muumit ja suuri tuhotulva> Småtrollen och den stora översvämningen |
| --- | --- |

Alkuperäisteos
Kirjailija:  Tove Jansson
Kuvittaja:  Tove Jansson
Kansitaiteilija:  Tove Jansson
Kieli:  ruotsi
Genre:  satu
Julkaistu:  1945
Suomennos
Suomentaja:  Jaakko Anhava
Kustantaja:  WSOY
Julkaistu:  1991
Ulkoasu:  sidottu
Sivumäärä:  54
ISBN:  951-0-17619-2
Löydä lisää kirjojaKirjallisuuden teemasivulta
Muumit ja suuri tuhotulva (ruots. Småtrollen och den stora översvämningen) on ensimmäinen Tove Janssonin kirjoittamista muumikirjoista. Jansson halusi kirjoittaa sadun, joka kertoisi pienestä rumasta otuksesta.
Muumipeikon hahmo oli esiintynyt aiemmin tunnushahmona pilapiirroksissa, joita Jansson teki Garm-lehteen. Kirjan ruotsinkielinen alkuteos julkaistiin 1945. Seuraavina vuosina Jansson kirjoitti ja kuvitti useita muumikirjoja, jotka saavuttivat suuren suosion sekä Suomessa että ulkomailla. Muumit ja suuri tuhotulva julkaistiin suomeksi kuitenkin vasta vuonna 1991.
Juoni

Kirjassa Muumipeikko ja hänen äitinsä Muumimamma etsivät perheensä luota seikkailemaan lähtenyttä Muumipappaa ja joutuvat matkalla itsekin erilaisiin seikkailuihin. Alussa he seikkailevat pimeässä metsässä ja löytävät pikku otus Nipsun. Sitten he kohtaavat suuren käärmeen, jolta he kuitenkin pelastuvat. Pian heidän tietään valaisseesta kukasta tulee ulos Tulppaana-niminen henkilö. He jatkavat matkaa, ja kun he istuvat nuotion äärellä miettimässä Muumipappaa he kohtaavat vanhan herran, joka ohjaa heidät ylös. Tuon jälkeen he menevät suuria portaita pitkin valoisaan maailmaan, joka on rakennettu makeisista. Siellä he syövät paljon makeisia ja menevät pois suurella vuoristoradalla vuorten läpi. Sen jälkeen he lepäävät ja uivat rannalla, jossa kohtaavat vihaisen muurahaisleijonan, joka alkaa vetää Muumimammaa kuoppaan. Selvittyään he lähtevät jatkamaan matkaansa veneellä hattivattien kanssa, mutta merellä on kova myrsky. Matkan aikana nousee myös suuri tulva, jossa Muumipappakin joutuu hätään. Sen he kuulevat punatukkaisen pojan tornissa, jossa he ovat syömässä merivanukasta ja Tulppaana jää sinne. Poika kertoo, että hänen luonaan on poikennut nuuskamuikkusia, meriaaveita, pikkuötököitä, hemuleita, suuria eläimiä, niiskuja ja merikissoja, vaikka Niiskun, Nuuskamuikkusen ja Hemulin ensiesiintyminen on vasta seuraavassa kirjassa (Muumipeikko ja pyrstötähti). He kulkevat tulvan mukana nojatuolilla, joka kuuluu eräälle hemulille. Sitten Muumipeikko löytää erään marabuherran silmälasit ja marabuherra vie heidät Muumipapan luo. Illalla he istuvat nuotion äärellä monien muiden kanssa. Lopulta Muumit ja Nipsu muuttavat Muumilaaksoon Muumipapan rakentamaan Muumitaloon, joka on pyöreä ja tornikattoinen ja siinä on neljä huonetta ja keittiö. Muumitalo ajelehti tulvan mukana pieneen kauniiseen laaksoon.
Mustasydän

Mustasydän
Mustasydän (engl. Blackheart) on Marvel-kustantamon sarjakuvissa esiintyvä demoni, jonka ovat luoneet Ann Nocenti ja John Romita Jr. Mustasydän esiintyi ensimmäisen kerran Daredevilin numerossa 270 syyskuussa 1989.
Historia

Sarjakuvassa Mefisto loi itselleen ”pojan”, Mustasydämen, pimeästä energiasta. Mustasydän on useasti tuloksetta yrittänyt päästä Mefiston paikalle hallitsemaan helvettiä. Kerran hän yritti saada Aaveajajan, Tuomarin ja Wolverinen puolelleen taistelemaan Mefistoa vastaan, mutta he kieltäytyivät.
Voimat ja varusteet

Sarjakuvassa Mustasydän on erittäin voimakas demoni, jolla on suuret voimat. Hän on vahvempi ja nopeampi kuin tavallinen ihminen, ja hänellä on myös mystisiä ja maagisia voimia. Hän on myös telepaatti ja telekineetikko.
Mustasydän muissa medioissa

Mustasydän esiintyi Ghost Rider – aaveajaja -elokuvassa yhdessä isänsä Mefiston kanssa. Elokuvassa Mustasydän muistutti ulkonäöltään ihmistä, ja häntä näytteli Wes Bentley. Mustasydän esiintyi myös Marvel Ultimate Alliance -pelissä roistona. Pelissä hänen ääninäyttelijänsä oli David Sobolov. Ghostrider-pelissä Mustasydän esiintyy kahdessa hahmossa, sekä sellaisena kuin elokuvassa että siinä ulkomuodossa kuin sarjakuvassa.
Miss Bikini

Miss Bikini on suomalainen vuosittain järjestettävä kauneuskilpailu. Miss Bikini -tavaramerkin omistaa Hollywood Smile Oy. Miss Bikini -kilpailun järjestäjinä toimii Miia Nikunen.
Finalistit > Vuoden 2011 finalistit

Minna Nikola (voittaja)
Sanna-Maria Seilamo (I perintöprinsessa)
Vera Kuusela (II perintöprinsessa)
Finalistit > Vuoden 2009 finalistit

Caroliina Kinnarinen (voittaja, hylätty)
Maisa Torppa (I perintöprinsessa)
Riina Seise (II perintöprinsessa)
Finalistit > Vuoden 2004 finalistit

Iida Laatu (voittaja)
Julita Airaksinen (I perintöprinsessa)
Saija Ketola (II perintöprinsessa)
Jaana Aho
Maiju Hill
Jaana Kehusmaa
Jenny Seppänen
Kirsi Järvensivu
Finalistit > Vuoden 2003 finalistit

Miia Lakkisto (voittaja)
Jenni Suominen (I perintöprinsessa)
Päivi Kari (II perintöprinsessa)
Rita Salonen
Sini Maunu
Annika Ekmark
Reija Virtanen
Jaana Kari
Finalistit > Vuoden 2002 finalistit

Elina Hurve (voittaja)
Pauliina Tourunen (I perintöprinsessa)
Marisa Happo (II perintöprinsessa)
Malena Pallovirta
Jenny Löfgren
Tiina Tirinen
Susanna Carlstedt
Ramona Hedman
Newcastle (täsmennyssivu)

Newcastle viittaa useimmiten Newcastle upon Tynen kaupunkiin Englannissa. Newcastle tai New Castle voi viitata myös muun muassa seuraaviin:
Newcastle-under-Lyme, kaupunki Keski-Englannissa
Newcastle, kaupunki Pohjois-Irlannissa
Newcastle, kaupunki Uudessa Etelä-Walesissa, Australiassa
Newcastle, kaupunki Nevisin saarella Saint Kitts ja Nevisissä
Newcastle, kaupunki KwaZulu-Natalin provinssissa Etelä-Afrikassa
New Castle, kaupunki Delawaressa, Yhdysvalloissa
New Castle, kaupunki Pennsylvaniassa, Yhdysvalloissa
Newcastle Brown Ale, englantilainen olutmerkki
Newcastle United FC, Newcastle upon Tynen jalkapallojoukkue
HMAS Newcastle on Australian laivaston aluksen nimi.
HMS Newcastle (1653), 50-tykkinen neljännen luokan alus
HMS Newcastle (1704), 54-tykkinen neljännen luokan alus
HMS Newcastle (1750), 50-tykkinen neljännen luokan alus
HMS Newcastle (1813), 60 -tykkinen neljännen luokan alus
HMS Newcastle (1860), potkurifregatti
HMS Newcastle (1909), Town-luokan kevyt risteilijä
HMS Newcastle (76), Town-luokan kevyt risteilijä
HMS Newcastle (D87), Tyypin 42 hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Newcastle”, voi hakea sivunnimihaulla, laajalla sivunnimihaulla tai tekstihaulla.
Mélanie Turgeon

Mélanie Turgeon (s. 21. lokakuuta 1976 Alma) on kanadalainen alppihiihtäjä.
Turgeon saavutti nuorten maailmanmestaruuskilpailuissa vuosina 1993 ja 1994 kaksi kultamitalia, yhden hopeamitalin ja kolme pronssimitalia. Maailmanmestaruuskilpailuissa hän voitti kultaa syöksylaskussa St. Moritzissa 2003. Hän kilpaili kaksissa olympialaisissa sijoittuen parhaimmillaan kahdeksanneksi syöksylaskussa Salt Lake Cityn kisoissa 2002. Maailmancupissa Turgeon voitti yhden osakilpailun, Innsbruckin supersuurpujottelun helmikuussa 2000. Sen lisäksi hän oli seitsemän kertaa kolmen parhaan joukossa.
Aiheesta muualla

Mélanie Turgeonin kotisivut (Arkistoitu – Internet Archive)
Newcastle United Jets FC

Newcastle United Jets Football Club tai Newcastle Jets on jalkapalloseura Newcastlen kaupungista. Seura pelaa maansa korkeimmalla sarjatasolla A-Leaguessa. Australian mestaruuden Newcastle on voittanut kaudella 2007–2008.
Mustlampi (Mäntyharju, Kousa, pohjoinen)

| Mustlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°21′02″N, 26°21′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Enonveteen 
Järvinumero:  14.172.1.034
Mittaustietoja
Pinnankorkeus:  99 m  
Pituus:  240 m  
Leveys:  140 m  
Rantaviiva:  0,583 km  
Pinta-ala:  1,855 ha  
Saaria:  ei saaria 
 fiMustlampi 
Mustlampi  on Etelä-Savossa Mäntyharjulla Kousan kylän lähellä sijaitseva lampi. Lammen eteläpuolella sijaitsee toinen samanniminen Mustlampi.
Maantietoa

Lammen pinta-ala on 1,9 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 99 metriä mpy.
Mäkikäynnistys

Moottoripyörän mäkikäynnistys työntäen
Mäkikäynnistys (myös mäkistartti) tarkoittaa polttomoottorilla varustetun ajoneuvon käynnistämistä vetämällä, työntämällä tai laskemalla mäkeä alas, josta käytetty nimikin on peräisin. Mäkikäynnistystä käytetään tilanteessa jossa ajoneuvo ei käynnisty käynnistysmoottorin avulla, usein viallisen tai tyhjentyneen akun takia. Mäkikäynnistyksessä ajoneuvo saatetaan ensin liikkeelle. Kytkinpoljin nostetaan ylös riittävässä nopeudessa vaihteen ollessa kytkettynä, jolloin liike-energia alkaa pyörittää auton moottoria pyörien ja voimansiirron kautta ja usein saa sen käynnistymään. [lähde? ]
Mäkikäynnistys onnistuu vain manuaalivaihteisissa ajoneuvoilla. Katalysaattorilla varustetun auton mäkikäynnistystä ei suositella, koska se saattaa aiheuttaa palamattoman bensiinin päätymistä katalysaattoriin, mikä voi vaurioittaa katalysaattoria. [lähde? ]
Mélampes

| Mélampes Μέλαμπες |
| --- | --- |
 Mélampesin Pyhän Paraskevan (Agía Paraskeví) kirkko.
 Mélampes
 Koordinaatit: 35°7′38″N, 24°39′10″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Ágios Vasíleios
Hallinto:  
 – Asutustyyppi:  kylä
 – Kallikrates-koodi:  7302011201
Korkeus:  600 m
Väkiluku (2011):  591
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mélampes (kreik. Μέλαμπες; myös transl. Mélambes) on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Kylän väkiluku on 591 (vuonna 2011).
Vanha lähdekaivo Mélampesin kylässä.
Mélampesin kylä sijaitsee Kreetan eteläosissa Vouvála-vuoren pohjoisrinteessä, noin 50 kilometriä etelään Réthymnosta. Se on rakennettu noin 600 metrin korkeuteen merenpinnasta laskettuna. Antiikin aikana lähellä sijaitsi Korionin kaupunki.
Mélampes muodostaa myös laajemman kyläyhdyskunnan (Τοπική Κοινότητα Μελάμπων, Topikí Koinótita Melámpon), johon kuuluu varsinaisen Mélampesin kylän lisäksi kylä Ágios Geórgios. Koko yhdyskunnan väkiluku on 605.
Aiemmin kylä kuului Lámpin kuntaan ja vuodesta 2011 lähtien Ágios Vasíleioksen kunnan Lámpin kunnallisyksikköön.
Aiheesta muualla

Kuvia tai muita tiedostoja aiheesta Mélampes Wikimedia Commonsissa
Jumala on kauneus

| Jumala on kauneus |
| --- | --- |
Kirjailija:  Paavo Rintala
Kieli:  suomi
Genre:  kaunokirjallisuus
Kustantaja:  Otava
Julkaistu:  1959
Sivumäärä:  285
Löydä lisää kirjojaKirjallisuuden teemasivulta
Jumala on kauneus on Paavo Rintalan romaani, joka ilmestyi Otavan kustantamana vuonna 1959.
Taiteilijaromaani

Romaani käsittelee taiteilijaa ja sen esikuvana oli liminkalainen taidemaalari Vilho Lampi (1898–1936), vaikka häntä ei romaanissa mainitakaan nimeltä. Pekka Tarkan mukaan romaanin päähenkilö elää vieraantuneessa tilassa ja on samoin kuin muutkin Rintalan päähenkilöt irronnut alkuperäisistä siteistään. Tarkan mukaan maalari elää vailla ammatillisen perinteen tukea, joutuu levottomaan auktoriteetin etsintään ja lopulta tuhoon. Vaikuttimikseen romaanin kirjoittamiseen Rintala on kertonut sen, että Lammen arvostus oli Limingassa sitä luokkaa, että liminkalaiset käyttivät Lammen maalauksia jopa tikkatauluina ja että hän halusi näyttää oululaisille ja varsinkin tasankoviljelijöille, kuinka upeita maisemia heillä on.
Romaanin vaikutuksesta Lammen hahmon ympärille kasvoi myytti yksinäisyyden valinneesta omalaatuisesta taiteilijasta, jonka uskottiin eläneen eristäytyneenä ympäristössä, jossa häntä ei ymmärretty. Yleisen käsityksen mukaan Lampi "löydettiin" 1950-luvulla järjestettyjen muistonäyttelyjen ja Rintalan romaanin ansiosta, ja hänet nostettiin Suomen 1930-luvun taiteen tärkeimpien tekijöiden joukkoon.
Näkemystä romaanin päähenkilön esikuvana olleen Lammen eristäytyneisyydestä on kuitenkin arvosteltu. Rintala kirjoitti kuitenkin romaanin alussa, ettei kirjaa ole tarkoitettu elämäkerraksi eikä edes elämäkertaromaaniksi, vaan se on romaani kauneuden kokemisesta.
Elokuva ja näytelmiä

Hannu Heikinheimo on ohjannut vuonna 1985 romaanin pohjalta Yleisradion Yle TV1:lle saman nimisen televisioelokuvan. Televisioelokuvassa Lampea näyttelee Paavo Pentikäinen, Penjamia Oiva Lohtander, Lammen veljeä Aulis Rosendahl, kälyn roolissa on Leena Pesonen, Oulun maisterina Sulevi Peltola ja maisterin vaimona Eeva-Maija Haukinen. Sähisevän miehen roolin näyttelee Hannu Kahakorpi.
Heikinheimon ohjauksen lisäksi romaanin pohjalta on tehty samanniminen dramatisointi, joka sai ensi-illan Kajaanin kaupunginteatterissa 1981 Kaija Viinikaisen ohjaamana, sekä Kristian Smedsin käsikirjoittama ja ohjaama näytelmä, joka sai ensi-iltansa Teatteri Takomossa Helsingissä 2000 ja Kansallisteatterin suurella näyttämöllä 2008. Smedsin näytelmä vieraili myös Tampereen Teatterissa maaliskuussa 2011. Smedsin sovitus näytelmäksi on käännetty englanniksi, ranskaksi, saksaksi ja viroksi. Taisto Reimaluodon Rintalan romaaniin perustuva monologi Tässä on elämä nähtiin Kajaanin Runoviikolla vuonna 2001.
Sovituksia > Televisio

Jumala on kauneus, ohjaus: Hannu Heikinheimo, 1985.
Jumala on kauneus. Paavo Rintalan samannimisestä romaanista televisiolle dramatisoineet Marjatta Lohikoski ja Hannu Heikinheimo. Yleisradio, 1983.
Jumala on kauneus. Osa 3, Pariisin jälkeen. Paavo Rintalan samannimisestä romaanista televisiolle dramatisoineet Marjatta Lohikoski ja Hannu Heikinheimo. Yleisradio, 1983
Sovituksia > Teatteri

Jumala on kauneus, ohjaus: Kaija Viinikainen, Kajaanin kaupunginteatteri, 1981.
Jumala on kauneus, ohjaus: Kristian Smeds, Teatteri Takomo, 2000 ja Kansallisteatterin suuri näyttämö, 2008.
Tässä on elämä, monologi, ohjaus: Taisto Reimaluoto, Kajaanin Runoviikko, 2001
Jumala on kauneus, dramaturgi Marja Louhija Seinäjoen Kaupunginteatteri 1981
Kirjallisuutta

Komu, Eija: Armon tyhjiössä: Kristillinen eksistentialismi eräissä Mika Waltarin, Helvi Hämäläisen ja Paavo Rintalan 1950-luvun romaaneissa.  (Väitöskirja: Joensuun yliopisto. Suomalaisen Kirjallisuuden Seuran toimituksia 631)  Helsinki:  Suomalaisen Kirjallisuuden Seura, 1995.  ISBN 951-717-889-1.
Mélanes

| Mélanes Μέλανες |
| --- | --- |
 Mélaneen kylä.
 Mélanes
 Koordinaatit: 37°5′24″N, 25°26′16″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kylä
 – Kallikrates-koodi:  6702010901
Korkeus:  63 m
Väkiluku (2011):  414
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mélanes (kreik. Μέλανες) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön. Kylän väkiluku on 414 (vuonna 2011).
Flerión kuros.
Mélanes sijaitsee Náxoksen läntisissä sisäosissa noin kahdeksan kilometriä itään saaren pääkaupungista Náxoksen kaupungista. Kylä on rakennettu rinteeseen noin 63 metrin korkeuteen merenpinnasta laskettuna. Kylän nimi viittaa mustaan (melas) väriin, ja sitä on selitetty muun muassa alueen tummalla maaperällä. Mélaneen paikka on ollut asuttu jo antiikin ajalla, jolta ajalta sieltä on tehty useita rakennus- ja esinelöytöjä. Kylän lähellä sijaitsevat Flerión eli Mélaneksen kurokset. Muita esinelöytöjä on Náxoksen arkeologisessa museossa. Kylän ympäristössä on useita keskiaikaisia torneja. Nykyisin Mélaneen ympäristö on suosittu vaelluskohde.
Mélanes muodostaa myös laajemman kyläyhdyskunnan (Τοπική Κοινότητα Μελάνων, Topikí Koinótita Melánon), johon kuuluvat varsinaisen Mélaneen kylän lisäksi kylät Ágios Thalélaios, Kourounochóri ja Mýloi. Koko yhdyskunnan väkiluku on 652.
Aiheesta muualla

Kuvia tai muita tiedostoja aiheesta Mélanes Wikimedia Commonsissa
Jeesus (täsmennyssivu)

Jeesus tai Jesus (lat. Jesus < m.kreik. Ἰησοῦς, Iēsūs) voi tarkoittaa seuraavia henkilöitä tai asioita:
Kristinuskossa

Jeesuksen pyhä nimi, kristillinen hartauskäytäntö
Henkilöitä

Jesus, Jesús eri muunnoksineen on suhteellisen yleinen etunimi espanjankielisillä alueilla, lähinnä Latinalaisessa Amerikassa
Henkilöitä > Raamatussa ja Koraanissa

Jeesus Kristus – tunnetuin Jeesus: juutalainen opettaja, kristinuskon Messias ja islamin profeetta
Jeesus, Uudessa kirkkoraamatussa Joosua, joka mainitaan Raamatun jakeissa Luukas 3:29. Jeesus Nasaretilaisen esi-isä.
Jeesus, joka on Raamatussa Paavalin työtoveri. Häntä kutsutaan myös Justukseksi (mainittu Raamatun jakeissa Koloss. 4:11).
Jeesus Barabbas, Raamatussa esiintyvän Barabbaan kokonimi
Jeesus, joka mainitaan Raamatussa nimellä Elymas. Hänet tunnettiin myös nimellä Bar-Jesus, ja hän oli juutalainen taikuri, joka mainitaan Apostolien tekojen luvussa 13.
Jeesus Siirakin poika (Jeshua ben Elazar ben Sira), Sirakin kirjan kirjoittajasta käytetty nimi
Joosua, joka tunnetaan Kuningas Jaakon Raamatun käännöksessä "Jeesuksena"
Henkilöitä > Antiikin aikana

Jesus ben Gamala. Toimi vuosina 68 ja 69 rauhanaktivistien johtajana Juudean sisällissodassa. Sodan voittajat tappoivat hänet
Jeesus ben Saphat. Tiberialaisten kapinallisten johtaja Galilean kansannousussa vuonna 68. Pakeni levottomuuksien loppuessa.
Jeesus ben Ananias, profeetta, joka aiheutti tyytymättömyyttä saarnaamalla lopunajoista vuoden 62 tienoilla. Roomalaiset johtajat pitivät häntä hulluna, ja hän kuoli Jerusalemin hyökkäyksessä jäätyään katapultin kiven alle vuonna 68 tai 69.
Jeshu ben Pandera, kirjoitetaan joskus "Jeesus". Hän oli Sikhin Jaakobin opettaja toisella vuosisadalla.
Lyddassa kivitetty ben Stada. Jotkut ajattelevat hänen olleen sama henkilö kuin Jeshu ben Pandera, minkä vuoksi häneen viitataan joskus "Jeesuksena".
Jeshu, jonka nimen jotkut kääntävät "Jesukseksi". Ensimmäisellä vuosisadalla eaa. Hasmonean kuningaskunnassa elänyt henkilö.
Henkilöitä > Nykyaikana > Sukunimenä

Esteban de Jesús (1951–1989), puertoricolainen nyrkkeilijä
Gabriel Jesus (s. 1997), brasilialainen jalkapalloilija
Jesus Maria de Jesus Moya (s. 1934), dominikaanilainen katolinen piispa
Jonathas de Jesus (s. 1989), brasilialainen jalkapalloilija
Jorge Jesus (s. 1954), portugalilainen jalkapalloilija ja valmentaja
Juan Jesus (s. 1991), brasilialainen jalkapalloilija
Maria de Jesus (1893–2009), pitkäikäinen portugalilainen nainen
Ronaldo Rodrigues de Jesus, Ronaldão (s. 1965), brasilialainen jalkapalloilija
Henkilöitä > Nykyaikana > Kutsumanimenä

Jesús, ammattilaispainija Aaron Aguileran kutsumanimi
Chris "Jesus" Ferguson (s. 1963), yhdysvaltalainen pokerinpelaaja
Populaarikulttuurissa

Jeesus, vuonna 1979 tehty elokuva
Jeesus Nasaretilainen, Franco Zeffirellin ohjaama television minisarja vuodelta 1977
Jesus of Suburbia, henkilö Green Day -yhtyeen rock-oopperassa American Idiot
"Jesus", Velvet Underground -yhtyeen kappale
Jesus Jones, brittiläinen rock-yhtye
"Jesus", Queen-yhtyeen kappale
Jesus Quintana, hahmo elokuvassa Big Lebowski
Jesus Shuttlesworth, hahmo elokuvassa He Got Game
Jesus Christ Superstar, musikaali
Maantieteessä

Jesús (Lauricocha), Lauricochan provinssin pääkaupunki Perussa
Jesús, alue Perun Huánucossa
Issa, joki Mordvassa
Muuta

Jesus College, yksi Cambridgen yliopiston collegeista
Jesus College, yksi Oxfordin yliopiston collegeista
Jesus de Tavarangue, jesuiittojen entinen lähetysasema Paraguayssa
"Jeesusteippi", ilmastointiteippi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jeesus”, voi hakea sivunnimihaulla, laajalla sivunnimihaulla tai tekstihaulla.
Juhlajätkät

| Juhlajätkät |
| --- | --- |
 Sarjan logo
Tyyli:  tilannekomedia
Kestoaika:  noin 22 min / jakso
Pääosissa:  Andres Pass Matti Kuusniemi Aatto Paasonen Sami Saarinen Ville Lähde
Alkuperämaa:   Suomi
Verkko:  Diggari, YouTube
Esitetty:  18. syyskuuta 2008 – 11. joulukuuta 2008 (Diggari)
Jaksoja:  13 (+ 5 protojaksoa)
Tuotanto
Ohjaaja(t):  Ville Lähde
Käsikirjoittaja(t):  Ville Lähde
Tuotantoyhtiö(t):  Trash Video
Aiheesta muualla
IMDb
Juhlajätkät on findie-elokuvaryhmä Trash Videon luoma suomalainen tilannekomediasarja. Se sai alun perin ideansa Trash Videon sisäpiirivitsistä, jonka johdosta ensimmäinen "protojakso" tehtiin vuoden 2000 syksyllä. Vuoteen 2004 mennessä Trash Video oli työstänyt viisi protojaksoa.
Vuonna 2006 Trash Video päätti tehdä ensimmäisen kokonaisen kauden Juhlajätkistä. Tekijöiden mukaan Juhlajätkät – Season 1 saattaa olla ensimmäinen täysin riippumattomasti toteutettu suomalainen, täysimittainen kuvitteellinen televisiosarja. Sitä alettiin esittää viikoittain televisiokanava Diggarilla ja Internetissä 18. syyskuuta 2008. Sarja on julkaistu myös DVD:llä.
Juoni

Juhlajätkät on tarina neljästä kämppäkaveruksesta, Jammusta, Kipestä, Alposta, Pekkulista, ja heidän umpipervosta naapuristaan Rantalasta, jotka monien muiden sankarien kanssa syöksyvät uskomattomiin seikkailuihin sekopäisyyden mekassa, Tampereen Hervannassa. Tupareiden jälkeen pannaan lähikapakka remonttiin, huiputetaan nahkapäistä pizzamiestä, metsästetään naisia kuola suupielistä purskuen, aiheutetaan pahennusta siveettömällä käytöksellä ja perustetaan yhtye, kokaiinibileitä ja joulurientoja unohtamatta.